Ostrolenka
Ostrolenkà (lenk. Ostrołęka) – miestas šiaurės rytų Lenkijoje, Mazovijos vaivadijoje, 120 km į šiaurės rytus nuo Varšuvos, prie Narevo upės. Apskrities centras, turi miesto-apskrities statusą. 54,1 tūkst. gyventojų (2005 m.). Svarbus pramonės centras – yra didelė celiuliozės gamykla, šiluminė elektrinė, maisto gamyba. Veikia 2 aukštosios mokyklos, kolegija, krašto muziejus, Lapkričio sukilimo mauzoliejus, teatras. Yra istorinių paminklų, 1995 m. pastatytas A. Madalinskio tiltas (Most Madalińskiego).